IRPC ออกหุ้นกู้ 5 ชุด 1.2 หมื่นลบ. ชูดบ. 1.77%-4.10% ขายทั่วไป-รายใหญ่ 17-19 พ.ค.นี้
IRPC ออกหุ้นกู้ 5 ชุด วงเงินไม่เกิน 1.2 หมื่นลบ. อายุ 5-15 ปี ดอกเบี้ย 1.77%-4.10% เสนอขายขายทั่วไป-รายใหญ่ 17-19 พ.ค.นี้ “ทริส” จัดเรทติ้ง "A-(tha)"
IRPC ออกหุ้นกู้ 5 ชุด วงเงินไม่เกิน 1.2 หมื่นลบ. อายุ 5-15 ปี ดอกเบี้ย 1.77%-4.10% เสนอขายขายทั่วไป-รายใหญ่ 17-19 พ.ค.นี้ “ทริส” จัดเรทติ้ง "A-(tha)"
7 พ.ค. 2564

บริษัท ไออาร์พีซี จำกัด (มหาชน) หรือ IRPC ระบุว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษ้ท ครั้งที่ 1/2564 จำนวน 5 ชุด มูลค่ารวมทั้งสิ้นไม่เกิน 12,000 ล้านบาท ดังนี้
ชุดที่ 1 เสนอขายไม่เกิน 4,000 ล้านบาท อายุ 5 ปี ครบกำหนดไถ่ถอน ปี 2569 อัตราดอกเบี้ย 3.00% ต่อปี ชำระดอกเบี้ยทุกๆ 6 เดือนตลอดอายุหุ้นกู้
ชุดที่ 2 เสนอขายไม่เกิน 2,000 ล้านบาท อายุ 3 ปี ครบกำหนดไถ่ถอน ปี 2567 อัตราดอกเบี้ย 1.77% ต่อปี ชำระดอกเบี้ยทุกๆ 6 เดือนตลอดอายุหุ้นกู้
ชุดที่ 3 เสนอขายไม่เกิน 2,000 ล้านบาท อายุ 7 ปี ครบกำหนดไถ่ถอน ปี 2571 อัตราดอกเบี้ย 2.91% ต่อปี ชำระดอกเบี้ยทุกๆ 6 เดือนตลอดอายุหุ้นกู้
ชุดที่ 4 เสนอขายไม่เกิน 2,000 ล้านบาท อายุ 10 ปี ครบกำหนดไถ่ถอน ปี 2574 อัตราดอกเบี้ย 3.38% ต่อปี ชำระดอกเบี้ยทุกๆ 6 เดือนตลอดอายุหุ้นกู้
ชุดที่ 5 เสนอขายไม่เกิน 2,000 ล้านบาท อายุ 15 ปี ครบกำหนดไถ่ถอน ปี 2579 อัตราดอกเบี้ย 4.10% ต่อปี ชำระดอกเบี้ยทุกๆ 6 เดือนตลอดอายุหุ้นกู้
โดยหุ้นกู้ชุดที่ 1 จะเสนอขายแก่นักลงทุนทั่วไป ส่วนหุ้นกู้ชุดที่ 2-5 จะเสนอขายให้แก่ผู้ลงทุนสถาบันและผู้ลงทุนรายใหญ่ ระยะเวลาจองซื้อวันที่ 17-19 พ.ค. 64 ผ่านผู้จัดการการจัดจำหน่ายหุ้นกู้ ได้แก่ ธนาคารกรุงเทพ ธนาคารกรุงไทย ธนาคารกสิกรไทย ธนาคารไทยพาณิชย์ ธนาคารทหารไทยธนชาต ธนาคารซีไอเอ็มบีไทย และ บล.เกียรตินาคินภัทร
ทั้งนี้ บริษัทมีวัตถุประสงค์จะนำเงินที่ได้จากการเสนอขายหุ้นกู้ครั้งนี้เพื่อไปชำระคืนหุ้นกู้ จำนวน 6,890 ล้านบาทภายในเดือน พ.ค. 64 และจำนวน 5,110 ล้านบาท ไปใช้ในการประกอบธุรกิจทั่วไป ภายในปี 64
ขณะที่บริษัท ฟิทช์ เรทติ้งส์ (ประเทศไทย) จำกัด จัดอันดับความน่าเชื่อถือของหุ้นกู้ อยู่ที่ “A-(tha)” เมื่อวันที่ 26 มี.ค. 64